2018 yilning 17 oktabr kuni O‘zbekiston Respublikasi Tashqi ishlar vazirligida Italiya Respublikasi favqulodda va muxtor elchisi Andrea Bertotstsi bilan uchrashuv bo‘lib o‘tdi. TIV axborot xizmati xabariga ko‘ra, suhbat chog‘ida O‘zbekiston – Italiya kun tartibining joriy masalalari bo‘yicha fikr almashildi. Shuningdek, tashqi siyosat idoralari boshliqlari o‘rinbosarlari darajasida Toshkent shahrida navbatdagi ikki tomonlama siyosiy maslahatlashuvlarni o‘tkazishning amaliy jihatlari muhokama qilingan.